alibayram/wikipedia-40-langs huggingface dataset:
Stonewall Jackson

Thomas Jonathan "Stonewall" Jackson (21. januar 1824 – 10. maj 1863) var en amerikansk officer, der var general i Sydstaternes hær under den amerikanske borgerkrig.

Han var elev på West Point og gjorde derefter tjeneste under Winfield Scott i den Mexicansk-amerikanske krig. Senere lærer ved Virginia Military Institute fra 1851 til 1861. Han tog sin afsked fra hæren i 1852.

Ved begyndelsen af den amerikanske borgerkrig blev den næsten ukendte Jackson oberst i Virginia-hæren og sendt til Harpers Ferry. Her blev han chef for Virginia's First Brigade.

I det første slag ved Bull Run tjente han – sammen med sine mænd – sit tilnavn ved at stå fast som en klippevæg ("like a stonewall" -- gen. Barnard Bee). 

Efter slaget ved Bull Run blev Jackson og hans tropper sendt til Shenandoah Valley, hvor han gennemførte sin meget succesfulde Jacksons Shenandoah kampagne. Ved at sende sine tropper ud på lange og ofte opslidende ilmarcher, overlistede og besejrede han mange gange sine modstandere. På grund af disse ilmarcher blev Jacksons tropper kendt som "Jacksons fodkavaleri".

Da Lee reorganiserede hæren efter Slaget ved Antietam, blev Jackson chef for 2. korps, og han blev forfremmet til generalløjtnant.

Han ledede dygtigt Konføderationens højre fløj i slaget ved Fredericksburg og i slaget ved Chancellorsville (2. maj 1863) gentog han sammen med Lee taktikken fra det andet slag ved Bull Run og knuste Hookers højre fløj. Da man pressede på i mørket, blev Stonewall dødeligt såret af ild fra sine egne styrker. Hans venstre arm måtte amputeres, og han døde 7 dage senere af lungebetændelse. Hans lig blev ført til Lexington i Virginia, hvor han ligger begravet på Jackson Memorial Cemetery, ikke meget mere end en kilometer fra det sted, hvor hans chef, Robert E. Lee, blev begravet i 1870.

Hans død var et alvorligt slag for Sydstaterne. Han var en førsteklasses taktiker, og selv om han krævede skrap disciplin, drog han også omsorg for sine mænd. En del forskere er overbeviste om, at hvis ikke Jackson var død en måned tidligere, havde Sydstaterne ikke tabt slaget ved Gettysburg i juli, og dermed kunne borgerkrigen have fået et andet udfald.

Eksterne henvisninger 

Generaler fra Amerikas Konfødererede Stater
Personer fra Virginia
Triskaidekafobi

Triskaidekaphobia er græsk og betyder en sygelig frygt for tallet 13.

Oprindelse 
Tretten kan betragtes som et "dårligt" tal alene af den grund, at det er én mere end tolv. Tallet tolv er et meget brugt tal i mange kulturer, dels fordi det er et meget sammensat tal, og dels fordi det passer fint ind i nogle af de ældste talsysystemer (det babyloniske f.eks.). Når en gruppe på tretten derimod skal deles i henholdsvis to, tre, fire eller seks lige store grupper, bliver der altid én til overs. Babylonierne betragtede 13 som underverdenens tal.

Tallet 13 har også bibelske overtoner. Ved den sidste nadver var Judas den 13. til at sætte sig til bords (og han var også den, der spildte salt). Det 13. kapitel i Johannes' åbenbaring handler om anti-krist.

Tallet er desuden forbundet med den kendsgerning, at en månekalender må have 13 måneder i visse år, mens det gregorianske solår og det islamiske måneår altid har 12 måneder pr. år.

Triskaidekafobi kan også have påvirket vikingerne, for det formodes, at Loke var den 13. gud blandt aserne. Det indgik senere i den kristne opfattelse, hvor man mente, at Satan var den 13. engel.

Nogle kendte mennesker der har lidt af triskaidekafobi er blandt andet:
 Napoleon
 Herbert Hoover
 Mark Twain
 Richard Wagner
 Franklin Delano Roosevelt

Ekstern henvisning 

 Dictionary.com : Word of the Day Archive

Fobier
Dam (brætspil)

Dam (af fransk jeu de dames) er et taktisk brætspil der spilles på et skakbræt (8×8 felter) eller på et bræt med 10×10 felter. Kun den ene farve felter benyttes, og der rykkes diagonalt som med en løber i skak. Der findes en lang række forskellige regelsæt. Fælles for dem alle er, at man starter med 12 eller 20 brikker afhængigt af brætstørrelse. Målet er nu at slå modstanderens brikker ved at hoppe over dem. Til hjælp til dette kan man få ophøjet sine brikker til dammer ved at bringe dem til modstanderens baglinje. En dam har, alt efter hvilke regler man spiller efter, forskellige fordele. Den væsentligste er, at en dam kan foretage længere hop end en almindelig briks et-skridts hop.
Det tætteste man kommer på officielle regler er dem, man spiller med i Rusland og Holland. Her er der turneringer og rating ligesom i skak, og der afholdes verdensmesterskab.

Dam på 64 felter er i moderne tid analyseret til bunds, og det er bevist, at ved optimalt spil fra begge sider vil spillet altid ende uafgjort. Ved mesterskaber spilles der derfor med 10x10 felter, hvorved spillets kompleksitet (i hvert fald indtil videre) er forøget tilstrækkeligt. Dam på 64 felter er dog også tilstrækkeligt kompliceret til at kunne spilles med varierende udfald af almindelige spillere.

Damspil sælges gerne kombineret med mølle, således at brættet har dam på den ene side og mølle på den anden. Man bruger de samme brikker.

Se også 
 Spil inkluderet i Microsoft Windows

Brætspil
Overklasse

Overklasse kan henvise til flere artikler:

 Overklassen er den øverste samfundsklasse 
 Systematik (biologi)
Underklasse

Underklasse kan henvise til flere forskellige begreber:

 Underklassen er den lavest rangerende samfundsklasse 
 Systematik (biologi)
Kohorte

Kohorte har flere betydninger:

 Kohorte (biologi) – en systematisk gruppe indenfor biologien. (se evt. Systematik (biologi)).
 Kohorte (statistik) – et et statistisk udtryk.
 Kohorte (militær) – en del af en hær.
Sæler

Sæler er en undergruppe af rovdyrordenen, der enten samles i overfamilien Phocoidea eller underordenen Pinnipedia (bladfødderne). Tidligere havde gruppen status af selvstændig orden, men der er bred enighed om at alle sæler nedstammer fra odderlignende rovdyr og derfor hører til i Carnivora.
Gruppen inddeles i tre familier: Ægte sæler, hvortil de danske og grønlandske arter hører (undtagen hvalros); øresæler, der omfatter pelssæler og søløver; og hvalrosser, der kun omfatter én nulevende art.

Sæler er pattedyr, der er kendetegnet ved tilpasninger til at leve størstedelen af deres liv i vand; bl.a. er for- og bagben omdannet til luffer. Alle arter er dog afhængige af at komme på land regelmæssigt, hvor de bl.a. føder unger, dier og skifter pels.

Øresæler er adskilt fra ægte sæler bl.a. ved at have ydre ører og være i stand til at dreje baglufferne fremad og ind under kroppen, hvorved de er i stand til at gå på alle fire. Ægte sæler mangler helt det ydre øre og kan kun mave sig frem på land.

I Danmark findes to arter: spættet sæl og gråsæl. I Grønland findes seks arter: Grønlandssæl, ringsæl, spættet sæl, remmesæl, klapmyds og hvalros.

Klassifikation 

Sælernes systematik er omdiskuteret og under løbende revision. Her følges anbefalingerne fra Society for Marine Mammalogy
Sæler inddeles normalt i tre familier
 Odobenidae Hvalrosser
 Otariidae Øresæler
 Phocidae Ægte sæler

Familie: Otariidae (Øresæler, pelssæler og søløver)
 Slægt: Callorhinus (nordlig pelssæl el. nordlig søbjørn)
 Slægt: Arctocephalus (Pelssæler)
 Slægt: Eumetopias
 Slægt: Otaria
 Slægt: Zalophus (Californisk søløve)
 Slægt: Neophoca
 Slægt: Phocarctos

Familie: Phocidae (Ægte sæler)
 Slægt: Phoca Spættet sæl
 Slægt: Pusa
 Slægt: Erignathus
 Slægt: Halichoerus
 Slægt: Cystophora
 Slægt: Mirounga
 Slægt: Monachus
 Slægt: Ommatophoca
 Slægt: Lobodon
 Slægt: Hydrurga
 Slægt: Leptonychotes

Familie: Odobenidae (Hvalrosser)
 Slægt: Odobenus (Hvalros)

Eksterne henvisninger 

 Society for Marine Mammalogy
 Systema naturae 2000 (classification) – Taxon: Superfamily Phocoidea

Referencer
Sort Sol (band)

Sort Sol er et dansk rockband, der startede som punkband i efteråret 1977 under navnet Sods. Gruppen har vundet ti danske Grammy-priser, heriblandt har albummene Flow My Firetear (1991) og Glamourpuss (1994) modtaget prisen for Årets danske album.

Gruppen deltog som Sods på punkopsamlingspladen Pære Punk i 1979 og i generations-manifestationen NÅ!!80 i Huset i Magstræde (i dag kaldet Huset-KBH), København i 1980. I 1983 skiftede Sods navn til Sort Sol.

Bandmedlemmer 
Nuværende
 Steen Jørgensen (1977–nu)
 Tomas Ortved (1977–nu)
 Lars Top-Galia (1985–2004, 2010–nu)

Tidligere
 Knud Odde (1977–2001)
 Peter "Peter" Schneidermann (1977–1995)
 Morten Versner (1980–1982)

Diskografi

Studiealbum 
som Sods
 Minutes to Go (1979)
 Under en sort sol (1980)

som Sort Sol
 Dagger & Guitar (1983)
 Everything That Rises Must Converge (1987)
 Flow My Firetear (1991)
 Glamourpuss (1993)
 Unspoiled Monsters (1996)
 Snakecharmer (2001)
 Baby - det originale soundtrack (2003)
 Stor langsom stjerne (2017)

Opsamlingsalbum 
 Fog Things (1992)
 Circle Hits the Flame – Best Off... (2002)
 De første år (2005)

Bokssæt 
 Black Box (1997)
 Sort Sol (2011)

Litteratur og film 
 Poulsen, Jan; Under en Sort Sol – fra Pisserenden til Statens Museum for Kunst, Aschehoug, 2002. .
 Sort Sol - 422 dage i dybet - portrætfilm fra 2004

Eksterne henvisninger 
 

 
Har spillet på Roskilde Festival
Musikere fra 4AD
Musikgrupper fra 1977
Lech Wałęsa

Lech Wałęsa (, , født 29. september 1943 i Popowo, Polen) er en tidligere polsk fagforeningsaktivist og politiker.

I december 1970 var Lech Wałęsa en af de ledende skikkelser i konflikten mellem regeringen og værftsarbejderne i Gdansk. I 1978 begyndte han, sammen med andre aktivister, at organisere arbejderne i frie, ikke-kommunistiske, fagforeninger. I august 1980 var han leder af strejken blandt værftsarbejderne på værftet i Gdansk. I december 1981 indførtes militær undtagelsestilstand og Lech Wałęsa blev arresteret. Han blev først løsladt i november 1982.

Han grundlagde Solidarność (Solidaritet), den første uafhængige fagforening i sovjetblokken, fik Nobels fredspris i 1983 og var Polens præsident fra 1990 til 1995.

Wałęsa er uddannet elektriker.

Konstytucja T-shirt 

Lech Wałęsa har siden 2018 valgt at gå med en T-shirt med ordet Konstytucja (Dansk: Forfatning) på som protest mod Lov og Retfærdighedspartiet da han mener at partiet ikke respekterer den polske forfatning. Wałęsa har udtalt at han vil have den på til sin begravelse hvis “Polen ikke opnår frihed” inden da.

Historiske registreringer 

 14. august 1980 - Lech Wałęsa og hans kolleger på skibsværftet i Gdansk indleder de strejker, der senere fører til dannelsen af Solidarność og et systemskifte i Polen

Referencer

Eksterne henvisninger 

 Lech Wałęsa på nobelprize.org

Modtagere af Nobels fredspris
Polens præsidenter
Riddere af Serafimerordenen
Nobelprismodtagere fra Polen
Storkors af Sankt Olavs Orden
Ib

Drengenavnet Ib opstod i det 15. århundrede som kortform (sammentrækning) af Jep, som igen er en kortform af Jakob.

Kendes fra Ibsskal, der er en muslingeskal, der hørte til pilgrimmes dragt, når disse havde været på pilgrimsrejse til helgenen Jakob den Ældres grav i katedralen i Santiago de Compostela.

Kendte personer med navnet
 Ib Andersen, tegner og arkitekt
 Ib Henrik Cavling, forfatter
Ib Christensen, politiker, folketingsmedlem og formand for Danmarks Retsforbund
 Ib Frederiksen, politiker
 Ib Glindemann, jazzmusiker og orkesterleder
 Ib Hansen, operasanger
 Ib Michael, forfatter
 Ib Mossin, skuespiller
 Ib Nørholm, komponist og organist
 Ib Nørlund, politiker, folketingsmedlem for Danmarks Kommunistiske Parti
 Ib Rehné, udenrigskorrespondent for DR
 Ib Schønberg, skuespiller
 Ib Holm Sørensen, datamatiker
 Ib Spang Olsen, tegner og forfatter
 Ib Stetter, politiker
 Ib Terp, borgmester i Brøndby
 Ib Thyregod, højesteretssagfører og folketingsmedlem

Navnet anvendt i fiktion
 Ib Abelsøn i Carit Etlars romaner Gøngehøvdingen og Dronningens vagtmester.
 Ib Sylvester i Erik Clausens film Cirkus Casablanca.
 Ib Nielsen i Henning Mortensens syvbinds romanserie fra Havside sommer til Raketter.

Andre anvendelser
 Ibskallen kendes fra sanglegen "Flyv lille påfugl", hvor ordene "Ib skib skalle, akke makke dalle" indgår.
 Sankt Ibs Kirke (flertydig)
 Ib bruges også som et dansk efternavn. Navnet stammer fra Ibsen.
 IB, en forkortelse for Islands Brygge

Drengenavne
James

James er et drengenavn, der er den engelske form af Jakob. Navnet bruges i mindre omfang på dansk, idet omkring 700 danskere bærer navnet ifølge Danmarks Statistik. Se også formen Jimmy.

Navnet anvendes også som efternavn.

Kendte personer med navnet

Fornavn 
Bemærk, at ved kongenavne bruges Jakob, også om britiske konger.
James Blunt, britisk sanger.
James Brown, amerikansk sanger.
James Caan, amerikansk skuespiller.
James Cook, engelsk opdagelsesrejsende.
James Fenimore Cooper, amerikansk forfatter.
James Dean, amerikansk skuespiller.
James A. Garfield, amerikansk præsident.
James Hetfield, amerikansk musiker.
James Earl Jones, amerikansk skuespiller.
James Joyce, irsk forfatter.
James Last, tysk orkesterleder.
James Madison, amerikansk præsident.
James Clerk Maxwell, skotsk fysiker. 
James Monroe, amerikansk præsident.
James Rasmussen, dansk musiker.
James Stewart, amerikansk skuespiller.
James Watt, skotsk opfinder.

Efternavn 
Harry James, amerikansk orkesterleder
Henry James, amerikanskfødt britisk forfatter
P.D. James, engelsk forfatter
William James, amerikansk filosof og psykolog

Navnet anvendt i fiktion 
James Bond er hovedperson i en række agentromaner af Ian Fleming, der også er filmatiseret.
James Potter er far til Harry Potter i romanserien af J.K. Rowling.
James er en vampyr i ''Twilight-sagaen.
James er en figur i Pokémon, som en del af trioen Team Rocket.

Noter 

Drengenavne
Jimmy

Jimmy er et drengenavn, der stammer fra James, den engelske form af Jakob. Navnet er blevet ganske udbredt i Danmark sammen med varianter som Jimmi, Jimi og Jim. Omkring 7.500 danskere bærer et af disse navne ifølge Danmarks Statistik.

Kendte personer med navnet 
Bemærk, at en del af nedenstående navne er navngivet James, men er kendt under det viste navn.
Jim Carrey, amerikansk skuespiller.
Jimmy Carter, amerikansk præsident.
Jim Clark, skotsk racerkører.
Jim Davis, amerikansk tegneserieskaber.
Jimi Hendrix, amerikansk musiker.
Jim Henson, amerikansk dukkeskaber.
Jimmy Hoffa, amerikansk fagforeningsleder.
Jim Jarmusch, amerikansk filminstruktør.
Jimmy Jørgensen, dansk musiker og skuespiller.
Jimmi Madsen, dansk cykelrytter.
Jim Morrison, amerikansk musiker.
Jimmy Nielsen, dansk fodboldspiller.
Jimmy Page, engelsk musiker.
Jimmy Stahr, dansk radioværk og tidligere politiker.

Navnet anvendt i fiktion 
Stakkels Jim og The Last Jim er albums med Gasolin'.
Lord Jim er en roman af Joseph Conrad.

Noter 

Drengenavne
M/S Jan Heweliusz

M/S Jan Heweliusz var en færge ejet af PLO (Polish Oceanliners) og blev drevet af dets datterselskab PLO EuroAfrica. Færgen var opkaldt efter den kendte polske astronom Johannes Hevelius (polsk: Jan Heweliusz).

MS Jan Heweliusz, var bygget i Norge i 1977 og var indsat på ruten imellem Ystad i Sverige og Swinoujscie i Polen. I de tidlige timer den 14. januar 1993, mens færgen sejlede fra Świnoujście til Ystad med 64 passagerer, kæntrede og sank den lidt uden for Cape Arcona på kysten af Rügen i Østersøen.  Ulykken kostede 20 besætningsmedlemmer og 35 passagerer livet. Ni blev reddet imens ti aldrig blev fundet. Forliset af MS Jan Heweliusz er det skibsforlis, som har krævet flest liv i fredstid i Polen.

Branden på færgen i 1986 

I september 1986 blev skibet ramt af en alvorlig brand. Ingen om bord kom til skade, men skibet blev svært beskadiget. De reparationer der blev udført på skibet var af meget farlig karakter. Man påførte nemlig de beskadigede områder beton, som øgede vægten af skibet og påvirket dets stabilitet på en højst uheldig måde.

Færgens forlis i 1993 

Den 14. januar 1993 begyndte skibet at rokke alvorligt fra side til side, mens det sejlede ind i en orkan med en vindhastighed på ca. 50 m/s. Skibet kuldsejlede ca. kl. 5:12. På ulykkesdagen var bølgerne op til 6 meter høje, og sejlads fra den nærliggende havn i Sassnitz var på forhånd blevet aflyst på grund af orkanen. Før forliset i 1993 var færgen involveret i 28 større og mindre ulykkker: sammenstød med fiskerbåde, farlig ustabilitet, motorfejl og en brand i 1986. Skibet have også ballastproblemer og havde beskadiget skroget under indsejlingen til Ystad. Det var ikke anmeldt til havnemyndighederne, og reparationerne  var yderste mangelfulde. Skibet afsejlede to timer for sent på ulykkesdagen og havde i lasten ti tunge jernbanevogne fra fem europæiske lande. Det var med til at øge skibets ustabilitet. 

Eksperterne, som stod for undersøgelserne efter forliset, mente, at ulykken primært skyldtes skibets ringe tekniske tilstand og dets kaptajn. Han døde i ulykken og fik skyld for at tillade skibet at sejle i højst usødygtig tilstand.

I 2005 vedtog Den Europæiske Menneskerettighedsdomstol i Strasburg, at den officielle undersøgelse af forliset ikke var upartisk, og at der kunne betales erstatning til ofrenes pårørende. De fik hver 4.600 euro i erstatning, som svarer til cirka 34.000 dansk kroner.  

I dag ligger vraget på en dybde af 27 m og er ofte besøgt af dykkere. 

Færger fra Polen
Skibskatastrofer
Skibe bygget i Norge
Færger i Østersøen
Brunflagermus

Brunflagermusen (latin: Nyctalus noctula) er Danmarks største flagermus med en kropslængde på 7,5 cm og et vingefang på omkring 35 cm. Det er en af de almindeligste flagermusearter i landet. Man kan møde den i parker og skove, hvor dens flugt er meget karakteristisk retlinet langs skovbryn og skovveje. Den holder sig i højde med trækronerne hvor den jager insekter.

Brunflagermusen har en kort glat rødbrun pels, paddehatformede indre ørelåg og smalle vinger. Den er træboende både sommer og vinter.

Brunflagermusen er som alle de andre danske flagermusearter fredet.

Kilder/Henvisninger 
 Birger Jensen: Flagermus (Natur og Museum, nr. 2), 1988.
 Systema naturae 2000 (classification) – Taxon: Nyctalus noctula

Referencer 

IUCN Rødliste - ikke truede arter
Småflagermus
Danske arter i Habitatdirektivet
Danmarks pattedyr
Storkøbenhavn

Storkøbenhavn eller Hovedstaden er en betegnelse for det sammenhængende bymæssigt bebyggede område i Danmark, der i dag udgør en del af Region Hovedstaden og en lille del af Region Sjælland.

Historie 
Afgrænsningen har varieret gennem tiderne således: Fra 1860 indgik Frederiksberg og Københavns Kommune i begrebet "Hovedstaden", der i 1921 udvidedes med Gentofte. Forinden havde Københavns Kommune slugt en del arealer ved grænseudligningerne med omegnen og regulær indlemmelse af Brønshøj, Sundby og Vanløse-Valby (fra Hvidovre) i 1901. Udtrykket "Storkøbenhavn" kendes i hvert fald siden 1936, da det blev anvendt i et foredrag af A. Juel-Hansen. Udtrykket blev senere taget om i forbindelse med Samfærdselskommissionens betænkning om et trafikråd for Storkøbenhavn i 1955.

Ved kommunalreformen af 1970 forblev Københavns- og Frederiksberg Kommune undtaget fra amtsinddelingen og det blev almindeligt at bruge betegnelsen Storkøbenhavn for disse to kommuner samt Københavns Amt. Som konsekvens af byens stadige vækst ud over amtsgrænsen, foretog Danmarks Statistik en korrektion af deres definition i 1979 ved inddragelsen af Hørsholm, Karlebo, Fredensborg-Humlebæk, Farum, Allerød og Birkerød kommuner i Frederiksborg Amt samt Greve og Solrød kommuner i Roskilde Amt.

I 1999 valgte Danmarks Statistik at indskrænke begrebet ved at udsondre bebyggelser i disse kommuner foruden byområderne i Værløse-, Ledøje-Smørum-, Høje Taastrup- og Ishøj- (sidstnævnte senere inkluderet igen) Kommuner i Københavns Amt.

Udstrækningen af Storkøbenhavn - Hovedstadsområdets byområde - fremgår af Danmarks Statistiks kort over byområder og landdistrikter. (Zoom ind, lad musen glide hen over de mørkeblå områder, og se hvor der står 'Hovedstadsområdet i ... Kommune').

Sammenlignelige storbyer 
Ud over at forskellen mellem København, Storkøbenhavn og Hovedstadsområdet kan være udflydende, varierer definitionen på tilsvarende byområder i andre europæiske lande også ganske meget:
 Den tyske delstat Berlin har et indbyggertal på 3.567.977 (2014) med en befolkningstæthed på 3.818 indb. pr. km².
 Hovedstadsregionen i Finland består af Helsinki og tre andre kommuner, med en samlet befolkning på 1.022.139 (2008) og en befolkningstæthed på 1.328/km².
 Storlondon (Greater London) er en region med fælles bystyre og borgmester. Regionen dækker et areal på 1.579 km² (lidt større end Lolland) med anslået 8,5 millioner indbyggere (2014), altså en befolkningstæthed på næsten 5.400/km².
 Stor-Osloregionen har 1.546.706 indbyggere (primo 2015), eller med en endnu bredere definition 1,791 millioner (2011), hvilket giver 83,7 indbyggere per km².
 Storstockholm er i den svenske offentlighed defineret som hele Stockholms Län (amt) på 6.519 km² med 2.019.182 indbyggere (pr. 31. december 2009), dvs. kun 309 indbyggere/km2.
Det danske hovedstadsområde har til sammenligning en befolkningstæthed på omkring 1.977,3 indbyggere per kvadratkilometer.

Se også 
 Hovedstadsområdet

Noter

Litteratur 

Christian Wichmann Mathiessen: Danske byers vækst; København 1985; 

Region Hovedstaden
Roskilde Amt

Roskilde Amt var fra 1970 til 2006 et dansk amt. Det regnedes ofte for synonymt med Østsjælland da det eksisterede. Roskilde Amt var en del af Hovedstadsregionen, men blev ved Strukturreformen i 2007 ikke inkluderet i Region Hovedstaden. Det blev i stedet lagt sammen med Storstrøms og Vestsjællands Amter som Region Sjælland fra 1. januar 2007.

Den sidste amtsborgmester var Kristian Ebbensgaard (V), der sad på posten fra 1994 til 2006. Han var også sidste formand for Amtsrådsforeningen, og blev den første regionsrådsformand i Region Sjælland.

Kommuner 

Amtet bestod af de følgende 11 primærkommuner:

Bemærkninger 

 Lyndby var hovedby i Bramsnæs Kommune fra og med 1976. Fra 1970 til 1976 var hovedbyen Kirke Hyllinge.
 Stevns Kommune blev udover Vallø Kommune dannet af Stevns Kommune (1970-2006), beliggende i Storstrøms Amt.

Amtsborgmestre

Historie 

I 1808 var det daværende Roskilde Amt blevet lagt under det daværende Københavns Amt. I 1842 blev de delvist adskilt igen som to amtskredse med hver deres amtsråd men med fælles amtsmand. Ved Kommunalreformen i 1970 i 1970 blev de skilt helt ad som henholdsvis Københavns Amt og Roskilde Amt. Det nye Roskilde Amt inkluderede hele det gamle amt, men desuden også Køge og Roskilde (der som købstæder ikke havde været del af noget amt) og Vallø Kommune der blev overflyttet fra Præstø Amt.

På amtsgården i Roskilde hang et stort ur, hvor amtets 12 våbenskjolde udgjorde urets tal. Amtsvåbenet var klokken 12, og de 11 andre timetal var kommunevåbnene, ordnet i følgende rækkefølge med uret: Køge, Bramsnæs, Vallø, Ramsø, Solrød, Gundsø, Greve, Hvalsø, Lejre, Skovbo, og Roskilde.

Statistisk kilde 
Danmarks Statistik, Statistikbanken.dk

Referencer

Se også 

Danmarks amter (1970-2006)
Etableret i 1970
Ophørt i 2006
Slovakiske koruna

Slovakisk koruna er den tidligere slovakiske valuta. Den slovakiske koruna afløste ved opløsningen af Tjekkoslovakiet den Tjekkoslovakiske koruna og var gyldig valuta i Slovakiet i perioden 8. februar 1993 til den 31. december 2008, hvor korunaen blev afløst ef euroen. Korunaen kunne dog anvendes frem til den 16. januar 2009. 

Forkortelen fra den slovakiske koruna var efter ISO 4217 'SKK' og den lokale forkortelse var 'Sk'. Korunaen var opdelt i 100 halier.

Slovakisk koruna var også betegnelsen for valutaen den den slovakiske republik, der i 1939 blev udråbt som følge af Münchenaftalen og Nazi-tysklands opdeling af Tjekkoslovakiet, der varede ved indtil afslutningen af anden verdenskrig.

Eksterne henvisninger 

Historiske møntenheder
Koruna
Chris Dickerson

Chris Dickerson (født 25. august 1939 i New York City, død 23. december 2021 var en amerikansk bodybuilder.

 1967: Mr. California
 1968: Mr. USA
 1970: Mr. America
 1973: Amatør Mr. Universe
 1974: Professionel Mr. America
 1974: Professionel Mr. Universe
 1982: Mr. Olympia

Under sin usædvanlig lange karriere som professionel bodybuilder gik Chris Dickerson ikke af vejen for af og til at smide de sidste klude og posere fuldstændig nøgen for fotografen.

Chris Dickerson fungerede som ceremonimester ved bodybuilder-konkurrencen ved Gay Games III i Vancouver i 1990.

Referencer

Eksterne henvisninger
 http://digilander.libero.it/mrolympia2/dickerson.html

Bodybuildere fra USA
Personer fra New York
Grundstoffer efter atomnummer

Denne tabel lister alle grundstoffer efter deres atomnumre.
Grundstofferne er ofte systematiseret i det periodiske system.

 Atomnummer
Brownsea Island

Brownsea Island er en lille ø ud for Englands sydlige kyst i Dorset. Det meste af øen, som er ca. 3 km² stor, er udlagt som naturreservat. Her lever et stort tal af det almindelige egern, der ellers mange steder i England er fortrængt af det indførte grå egern.

Spejderbevægelsen 
Spejderbevægelsen har sin rod på øen, hvor Sir Robert Baden-Powell i 1907 holdt verdens første spejderlejr som en afprøvning af idéen. Dette førte til at han i 1908 grundlagde bevægelsen. Stedet besøges af denne årsag stadig ofte af spejdere fra hele verden.

I 2007 blev der afholdt en international lejr på øen for at markere spejderbevægelsens 100-årsdag.

Se også 
 National Trusts ejendomme i England

Eksterne henvisninger 

Øer i England
RNA

Ribonukleinsyre (RNA; engelsk: ribonucleic acid). RNA består, ligesom DNA (deoxyribonukleinsyre), af kæder af nukleotider og har forskellige funktioner i cellen. tRNA (transfer RNA eller adaptor RNA) bruges til at transportere aminosyrer hen til ribosomerne under den naturlige proteinsyntese, mens mRNA (messenger RNA) er et midlertidigt budbringermolekyle, der bringer en génsekvens lagret i DNA ud til cellens cytoplasma, hvor sekvensen oversættes til protein. Ribosomerne er selv opbygget delvist af RNA, det såkaldte rRNA, eller ribosomalt RNA.

De fleste organismers arvemateriale er baseret på DNA, men visse virus bruger RNA i stedet. I denne type virus kan RNA i nogle tilfælde oversættes til DNA som en del af virussens livscyklus, ved brug af et enzym kaldet revers transkriptase.

RNA er kemisk opbygget stort set som DNA. Dog er RNA som oftest enkeltstrenget og indeholder uracil i stedet for thymin. Desuden er sukkergruppen i RNA en ribose (dvs. at den har en hydroxylgruppe på både 2' og 3' positionen), hvor den i DNA er en 2'-deoxyribose (dvs. at den kun har en hydroxylgruppe på 3' positionen). Denne forskel er vigtig, da den ekstra hydroxylgruppe i RNA kan reagere; den ekstra hydroxylgruppe kan f.eks. bruges til at lave et forgrenet RNA-molekyle, som det sker i splejsning.

Hidtil har man antaget at oversættelsen fra DNA til i RNA i f.eks. mennesker, var en én-til-én, det viser sig ikke helt at være tilfældet.

RNA-verden? 

I bestræbelserne for at forklare fremkomsten af biomolekyler og de første levende celler, har det vigtige spørgsmål været om det var peptider først, DNA først eller RNA først. I 2015 ser svaret ud til at være peptider og RNA.

mikroRNA 

mikroRNA eller miRNA er små ikke-kodende RNA-molekyler indeholdende ca. 22 nukleotider, der fungerer i den post-transkriptionelle regulering af genekspressionen. Det er små molekyler med stor effekt.

RNA-virus 

Mange sygdomsfremkaldende virus er opbygget med RNA som genom, beskyttet af en proteinkappe kaldet kapsid og evt. en membrankappe: Retrovirus, Coronavirus (inkl. MERS-virus, SARS-virus og 2019-nCoV), Zikavirus, Hepatitis C-virus, Ebolavirus, Influenza-virus, forkølelses-virus, HIV = Human Immunodeficiency Virus

Se også 

 Antisense RNA
 Ribonuklease A
 Genom
 Genteknologi
 Miller-Urey-eksperimentet
 Revers transkriptase
 RNA interferens
 RNA-vaccine

Kilder/referencer 

Organisk kemi
 
Kvælstofforbindelser
Kaminaljuyu

Kaminaljuyu er en større præklassisk mayabebyggelse delvis overgroet af den moderne Guatemala City. Kontrol over obsidianminer sikrede denne lokalitet en førerposition indtil et vulkanudbrud ødelagde landbrugsjorden i store dele af området og tvang bønderne til bosætte sig andetsteds. Byen fortsatte dog med at være beboet indtil de spanske conquistadores ankom.

Se også 
 Oversigt over mayaruiner

Præcolumbianske kulturer
El Mirador

El Mirador (spansk: Udsigtspunktet eller udsigten) er en større præklassisk mayalokalitet i det nordlige Guatemala. Den blev forladt i ca. 200 e.Kr. og genopdaget i 1926.

Den Amerikanske Arkæolog Richard D. Hansen mener, at området kan være det tidligste eksempel på en centraliseret stat i Mellemamerika.

Referencer

Eksterne henvisninger 

 Mirador Basin Project (formerly RAINPEG) : updates Archaeological and preservational work at El Mirador and surrounding sites by the Foundation for Anthropological Research and Environmental Studies (FARES).
 Mirador Archaeological and Wildlife Preserve : information on El Mirador from the Global Heritage Fund
 Photo galleries and descriptions of El Mirador

Se også 
 Oversigt over mayaruiner

Præcolumbianske kulturer
Tikal

Tikal er en af de største maya-lokaliteter. Placeret i det nordlige Guatemala, i departementet El Petén, og var aktivt ca. 250-900, men kan have været beboet senere. Genopdaget 1848 af Modesto Mendez og Ambrosio Tut. Optaget på Unescos liste over verdenskulturarv.

Denne storby i junglen blev formentlig forladt på grund af en kombination af forgiftninger fra kviksølv og giftige alger.

Se også 
 Oversigt over mayaruiner

Henvisninger 

Guatemala
Præcolumbianske kulturer
Verdensarvsområder i Nord- og Sydamerika
Vandkraft

Ved vandkraft forstås den kraft eller energi, som strømmende og/eller faldende vand udøver. Vandkraft har historisk blandt andet været anvendt i vandmøller til kornmaling og i fabrikker til anden vareforædlingsvirksomhed. Moderne teknologi (det vil sige fra det 20. århundrede) har bevirket, at vandkraft nu anvendes i turbiner til fremstilling af elektricitet i vandkraftværker. Endvidere har man udviklet måder at anvende andre former for vandkraft så som bølgeenergi, tidevandsenergi og saltkraft (ved blanding af ferskvand og saltvand)

Se også 
 distribueret elproduktion
 dæmning
 Gudenaacentralen
 Elektricitetens historie i Danmark

Eksterne links 

 Scientists 'Tantalised' by Draining Every Hydropower Dam in The US For Solar Panels. ScienceAlert 2019

 
Kraft
Vedvarende energi
Sofies Verden

Sofies verden () er en roman skrevet af den norske forfatter Jostein Gaarder og udgivet i 1991. Romanen handler om pigen Sofie, der på mystisk vis pludselig modtager breve om kendte filosofiske spørgsmål.

Snart modtager hun brev efter brev om filosofiens historie, startende med naturfilosoffer, myter og gammel nordisk tro, videre med de græske filosoffer Sokrates, Platon og Aristoteles, senere forbi Bibelen og videre op gennem den europæiske historie med Kant, Kierkegaard, Darwin, Freud og mange flere.
På denne måde giver bogen læseren et overblik over filosofiens historie på en lettere tilgængelig måde end mange andre værker, primært fordi historien fortælles igennem bogens handling og Sofies egne oplevelser. Bogen har primært fokus på europæisk filosofi.

Forfatteren Jostein Gaarder har under en foredragsrække i 1993 oplyst at bogen både kan anvendes som undervisningsbog, som opslagsværk og som almindelig skønlitterær roman.

Bogen blev filmatiseret i 1999 med Erik Gustavson som instruktør og Silje Storstein i hovedrollen som Sofie.

Romaner fra Norge
Litteratur i 1991
Hyrdefugle

Hyrdefugle er en familie af fugle med tre arter.

 Hyrdefugle (Anhimidae)
 Anhima (Anhima cornuta)
 Toppet Chaja (Chauna chavaria)
 Sorthalset Chaja (Chauna torquata)

Andefugle
Greve

Greve  har flere betydninger:

Steder 
 Greve Landsby – en landsby i Greve Sogn
 Greve Strand – en forstad til København
 Greve Kommune – en kommune sydvest for København
 Greve Sogn – et sogn i Greve Kommune
 Greve (Toscana) – en by i Toscana, Italien

Titler 
 Greve (rang) – den næsthøjeste adelsrang i Danmark efter lensgreve
 Greve (embedsmand) – i Frankerriget en betegnelsen for en ledende kongelig embedsmand
 "Greven" var også et kaldenavn givet til den norske black metal-musiker Varg Vikernes af de norske medier.
Ivan

Ivan er et drengenavn og er den russiske form af Johannes. Navnet kom til Danmark i middelalderen.

Der var pr. 1.1.2021 4399 i Danmark, der havde Ivan som første fornavn.

Kendte personer med navnet 
 Ivan 4. af Rusland (Den Grusomme), Ivan 5. af Rusland og Ivan 6. af Rusland, russiske zarer.
 Ivan Basso, italiensk cykelrytter.
 Ivan Gontjarov, russisk forfatter.
 Ivan Konev, sovjetisk marskal.
 Ivan Lendl, tjekkisk tennisspiller.
 Ivan Malinovski, dansk digter og oversætter.
 Ivan Nielsen, dansk fodboldspiller.
 Ivan Pavlov, russisk videnskabsmand og psykolog.
 Ivan Pedersen, dansk sanger.
 Ivan Rakitić, kroatisk fodboldspiller.
 Ivan Rebroff, tysk sanger af russisk afstamning.
 Ivan Turgenjev, russisk forfatter.
 Iván Zamorano, chilensk fodboldspiller.

Navnet anvendt i fiktion 
 Zarerne, især Ivan 4. (kaldet Ivan den Grusomme) er flere gange brugt i fiktion, blandt andet i tre film af Sergei Eisenstein.
 Ivans barndom er en film af Andrej Tarkovskij.
 Ivan Olsen er det rigtige navn på Gummi-Tarzan af Ole Lund Kirkegaard.
 Ivan er præsten og en af hovedpersonerne i filmen Adams æbler af Anders Thomas Jensen.
 Anne Linnet har skrevet børnebøger med hunden Ivan som hovedperson.

Kilde 

Drengenavne
Undersættelse

En undersættelse er et ordspil på oversættelse. Det er en fejlagtig og ofte humoristisk drejet oversættelse. En undersættelse opstår, når ord og sætninger oversættes ud fra princippet "det lyder som". Et eksempel:

To be, or not to be: that is the question
Undersat til
To bier og nok to bier fløj sammen. Den ene blev kvæstet

Hvor begrebet undersættelser stammer fra er uvist.

Newzealænderen Peter S. Hargreaves udgav fra 1965 til sin død i 2010 en række samlinger af "undersættelser" med tegninger af Füchsel, Holbek og Qvist.

Den danske rockgruppe Shu-Bi-Dua var i begyndelsen af deres karriere kendt for en række undersættelser af en række populære engelske sange.

Se også 

 Dåsedansk om maskinoversættelser.

Referencer 

Sprogforskning
Elektrisk stik

Elektriske stik betegner de komponenter, der bruges til at til- og frakoble et elektrisk apparat til en ledning eller et andet apparat.

Stik til højere effekt

Elnet

 230 volt stik til almindelige stikkontakter i bygningen. Stik uden jordforbindelse har to ben, stik med jordforbindelse har tre. Tidligere kaldt 220 volt stik, men spændingen er ændret.
 230V IEC-stik

 400 volt stik til kraftige maskiner eller andet udstyr med stort strømforbrug. Der findes mindst tre varianter, hvoraf den ene er forældet i dag, men stadig bruges, hvor den er monteret. De nutidige stik har fem ben, hvoraf det ene er til jordforbindelsen, det ene er til nul-ledningen og de tre sidste er til de tre strømfaser. På apparatledningen kan et ben være fjernet, hvis apparatet kun benytter to faser. Tidligere kaldt 380 volt stik, men spændingen er ændret. Kaldes også kraftstrøm.

De ovennævnte stik er ofte udformet anderledes i andre lande.

Anden el
 12 volt stik til anhængere. Stikket har syv ben, et i midten og seks i ring udenom. Stikket bruges til at overføre strøm til lygterne på en anhænger, der er tilkoblet et motorkøretøj.

 24 volt stik til anhængere. Samme system som 12 volt stik, men med endnu en ring af ben udenom, så der kan overføres strøm eller styresignaler til ekstra lygter, ventiler, pumper eller andet ekstraudstyr.

 Bananstik

Stik til signalformidling af lavere frekvenser og effekter 
 Multistik:
 Sub-D-stik indeholder mange forbindelsesveje, og bruges til at sammenkoble computerudstyr og anden digital elektronik.

 Audio-stik bruges fortrinsvis til at sammenkoble elektronisk lydudstyr:
 DIN-stik - findes bl.a. i 3-polet og 5-polet
 Jack-stik
 phono-stik, RCA-stik
 XLR
 Bananstik
 RCA-stik

Stik til radiofrekvenser 
Stik til radiofrekvenser er særligt indrettet med henblik på (typisk analoge) signaler med høje frekvenser.

Stik beregnet til koaksialkabler:
 BNC-stik - benyttes bl.a. til testudstyr og måleudstyr.
 Coax-IEC-stik, IEC 61169, Part 2: Radio-frequency coaxial connector of type 9,52 - meget udbredt til radio, kabel-tv og VHF/UHF-fjernsyn.
 F-stik - benyttes til fjernsyn, radio og satellitudstyr.
 LEMO 00 - stikket er navngivet efter selskabets grundlægger Léon Mouttet.
 MMCX - lille stik
 N-stik
 SMA-stik
 SMB-stik
 SMC-stik
 TNC-stik
 UHF-stik, PL-259 (han, PL for engelsk plug), SO-239 (hun, SO for engelsk socket) - designet i en tid hvor UHF var alt over 30MHz. "Bananstik med skærm".

Stik beregnet til balanceret fladkabel:
 AM-stik (DIN 45315) - til balanceret kabel (240-300 ohm) - fra midten af 1960'erne
 FM-stik (DIN 45316) - til balanceret kabel (240-300 ohm) - fra midten af 1960'erne

Multistik:
 SCART-stik

Stik til højfrekvente digitale signaler 
Stik til radiofrekvenser er særligt indrettet med henblik på signaler med høje frekvenser:
 FireWire-stik
 HDMI-stik
 USB-stik

Se også 
 Elektrisk tilledning
 Elektrisk terminal
 Kabelsko
 Elektronik

Eksterne henvisninger 

 Beskrivelser af mange typer stik (the HardWare Book)

 
Grænseflader
Vandgran

 
Vandgran (Metasequoia glyptostroboides) er et løvfældende nåletræ med en regelmæssigt kegleformet vækst. Vandgran var først kendt fra fossile aflejringer i kullag, men blev genkendt i Kina og har været dyrket i Danmark siden 1948.

Beskrivelse 
Stammen er kegleformet og helt ret og gennemgående til toppen. Hovedgrenene er vandrette eller let opstigende med mange sideskud. Barken er først rødbrun og glat, senere bliver den ru og til slut dybt furet. Under hvert grenfæste opstår der en hulhed, som fortsætter ned ad stammen som en tydelig sænkning. Knopperne er modsatte, udspærrede og brune. 

Nålene er bløde og helrandede med en indskæring i spidsen. De er lysegrønne på begge sider. Høstfarven er lyst rødbrun. Træet fælder ikke blot nålene, men også de kortskud, nålene sidder på. Hanlige blomsterstande er små og ovale, mens de hunlige bliver til stilkede, hængende kogler, som er runde med kegleformet spids. Koglerne ses kun på gamle træer; og er set på træer i Danmark første gang i 2006.

Rodnettet består af dybtgående hovedrødder med fladstrakte siderødder, der forgrener sig i mange finrødder. 

Højde x bredde og årlig tilvækst: 40 x 8 m (40 x 20 cm/år).

Hjemsted 
Vandgran gror i bakkerne i den centrale Sichuan-provins af Kina. Her optræder den dels som pionértræ i unge bevoksninger og dels i blandede nåle- og løvtræskove på mineralrig og fugtig bund.

Nåletræer
Haveplanter
Cypres-familien
Colosseum

Colosseum i Rom blev påbegyndt af kejser Vespasian i år 70 e.Kr. og fuldført under hans søn Titus i år 80. Det er et amfiteater og blev bl.a. anvendt til gladiatorkampe. 

Colosseum hed Amphitheatrum Flavium på latin. Den første, som anvendte navnet Colosseum, var den engelske munk Beda i 700-tallet. Beda var selv aldrig i Rom, men havde talt med folk, som havde været der. Navnet stammer fra benævnelsen på den kolossale statue af kejser Nero (egentlig en solgud udstyret med Neros ansigt), som kejseren fik rejst af sig selv lige ved siden af. Fundamentet ses stadig.

Der er 5.000 ståpladser og ca. 50.000 siddepladser. 
Colosseum er en ellipse med ydre mål 188 X 156 meter. Der var 76 offentlige indgange, en til byens magistrater, en til kejseren og to til de optrædende. I dag er kun bygningens nordlige halvdel intakt. Bygningens skelet er 80 store piller over 45 m høje.

I 500-tallet blev en lille kirke bygget med arenaen som kirkegård. Det store jordskælv i 1349 påførte bygningen omfattende skader. 

Kirken Sant Agostino på Marsmarken fik sin facade i 1483 af travertin, en hård kalksten fra Colosseum.

Colosseum blev den 7. juli 2007 valgt som et af verdens syv nye underværker.

Panorama

Noter

Eksterne henvisninger 

 Colosseum  på den italienske offentlige myndighed SSBARs hjemmeside , 

Antikke bygninger i Rom
Verdens syv nye underværker
Arenaer
Staude-lupin

 
Staude-Lupin (Lupinus polyphyllus) eller Mangebladet lupin er en 35-125 cm høj urt, der i Danmark er populær i haver, hvorfra den har spredt sig og findes forvildet mange steder, f.eks langs veje.

Beskrivelse 
Stænglen er ugrenet og håret. Bladene har 9-16, 7-15 cm lange spidser. Blomsterne kan have mange forskellige farver: hvid, blå, rosa, lilla, lyserød. Plantens bælge er 2,5 – 6 cm lange. De er brune og hårede og indeholder 5-9 frø hver.

Mangebladet lupin er en forvildet art, der kan brede sig ukontrolleret i den danske natur. Derfor er den på Naturstyrelsens observationsliste over arter, der skal holdes øje med, da de har potentiale til at udvikle sig til landskabsukrudt.

Voksested 
Mangebladet lupin er almindelig overalt i Danmark. Den vokser på lysåben mineralbund, f.eks. langs motorveje og på jernbaneskråninger.

Kilde 
 Signe Frederiksen et al., Dansk flora, 2. udgave, Gyldendal 2012. .
 Bo Mossberg, Lennart Stenberg og Stefan Ericsson: Den store nordiske flora, København 1994, side 246.

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Blomster
Nitrogenfikserende planter
Lupin
Pearl Harbor

Pearl Harbor er en amerikansk flådebase i Stillehavet på øen Oahu, Hawaii.

Flådebasen var ramme om slaget om Pearl Harbor, der var Japans indledende angreb på USA under 2. verdenskrig. Flådebasen blev angrebet søndag, den 7. december 1941. Dette var casus belli til USA's indtræden i Anden verdenskrig.

Eksterne henvisninger 

Havne i USA
USA's militæranlæg
Bygninger, konstruktioner og anlæg i Hawaii
Flådebaser
Tetrodotoksin

Tetrodotoksin, også benævnt TTX, tarichatoxin, maculotoxin eller fugugift, er en af verdens kraftigste ikke-proteinbaserede nervegifte. Den produceres af bakterier i tarmkanalen hos visse arter fisk i ordenen Tetraodontiformes (som giften også er opkaldt efter), en orden der indeholder bl.a. kuglefisk, pindsvinefisk og klumpfisk. 

Bakterierne lever i symbiose med fisken, idet den lader dem vandre over i sit lymfesystem og bruger giften som forsvarsmiddel. En tilsvarende mekanisme ligger bag blåringet blæksprutte, dragehovedfisk, stenfisk, visse krebsdyr og pilegiftfrøers giftighed. Da man identificerede giften troede man fejlagtigt at fisken selv producerede giften. Senere forskning viste, at den i stedet havde udviklet stor toksisk tolerance og derfor kunne indgå i samarbejdet med bakterierne uden selv at blive slået ihjel.

Nyere forskning viser at TTX er en anti-stressfaktor i pufferfisken med ændrede hormonniveauer.

Se også 

 Toksin

Eksterne links 

Nervegifte
Kuglefisk-familien

Kuglefisk-familien (Tetraodontidae) er en familie af tropiske saltvandsfisk. Primære føde er skaldyr, men i princippet er de altædende. Navnet skyldes en forsvarsmetode med at puste sig op sådan at en samling pigge, som normalt ligger ned, bliver rejst og stritter ud til alle sider. Derudover er de ekstremt giftige takket være tetradotoxin, men alligevel er flere af arterne efterspurgte spisefisk (fugu).

Klassifikation 
Familie: Tetraodontidae
 Slægt: Amblyrhynchotes
 Slægt: Auriglobus
 Slægt: Carinotetraodon
 Slægt: Chelonodon
 Slægt: Chonerhinos
 Slægt: Colomesus
 Slægt: Contusus
 Slægt: Ephippion
 Slægt: Feroxodon
 Slægt: Fugu
 Slægt: Guentheridia
 Slægt: Javichthys
 Slægt: Marilyna
 Slægt: Monotretus
 Slægt: Omegophora
 Slægt: Pelagocephalus
 Slægt: Polyspina
 Slægt: Reicheltia
 Slægt: Takifugu
 Slægt: Tetractenos
 Slægt: Torquigener
 Slægt: Tylerius
 Slægt: Xenopterus
 Underfamilie: Tetraodontinae
 Slægt: Arothron
 Slægt: Lagocephalus
 Slægt: Sphoeroides
 Slægt: Tetraodon
 Underfamilie: Canthigastrinae
 Slægt: Canthigaster

Fastkæbede fisk
Dragehovedfisk

Dragehovedfisk (Scorpaeninae) er en underfamilie af solitære saltvandsbenfisk, hvoraf enkelte optræder i danske farvande. Karakteristisk er de mange forlængede finnestrenge med funktion som giftpigge og de ofte stærke farver for at gør opmærksom på, de er giftige.

Slægter 
 Hoplosebastes
 Idiastion
 Iracundus
 Neomerinthe
 Neoscorpaena
 Parascorpaena
 Phenacoscorpius
 Pogonoscorpius
 Pontinus
 Pteroidichthys
 Rhinopias
 Scorpaena
 Scorpaenodes
 Scorpaenopsella
 Scorpaenopsis
 Sebastapistes
 Taenianotus
 Thysanichthys
 Ursinoscorpaenopsis

Noter

Kilder 
  Taxonomicon – Subfamily Scorpaeninae – scorpionfishes 

finne (biologi)|

Ulkefisk
Stenfisk

Stenfisk (Synanceiidae) er en familie af tropiske, giftige rovfisk hvis fangstmetode er præget af god camouflage. Navnet hentyder således til ligheden med sten. Langsomme svømmere, der foretrækker at lade byttet komme til sig. Synanceia verrusosa tilhører denne familie.

Klassifikation 
Familie: Synanceiidae
 Underfamilie: Minoinae
 Slægt: Minous
 Underfamilie: Choridactylinae
 Slægt: Choridactylus
 Slægt: Inimicus
 Underfamilie: Synanceiinae
 Slægt: Erosa
 Slægt: Leptosynanceia
 Slægt: Pseudosynanceia
 Slægt: Synanceia
 Slægt: Trachicephalus

Kilde 
 Systema Naturae 2000 / Classification: Genus Synanceia 
 Synanceia verrucosa Stonefish 
 :wikispecies:Synanceiidae
 Taxonomicon – Family Synanceiidae
 Giftig hobby

Ulkefisk
Toronto

Toronto er hovedbyen i provinsen Ontario.

Med 5.600.000 (2003) indbyggere i Stor-Toronto er landet Canadas største og Nordamerikas femtestørste. Byen er et af de vigtigste finans- og handelscentre i Canada og Nordamerika. Toronto er hjemstedet for mere end 80 etniske grupper med mere end 100 sprog. Det gør Toronto til en af de mest multikulturelle byer i verden.

De officielle sprog i Toronto er engelsk og fransk. Engelsk er det dominerende, men der er store etniske grupper ca. 350.000 kinesere, 400.000 italienere, 127.000 grækere, 13.000 danskere og mange andre. Mange sprog er udbredt i hver deres distrikt, hvor der fx kan være tosprogede skilte i Little Italy og Chinatown.

Toronto er kendt som "Hollywood North", da mange amerikanske film og tv-produktionsselskaber skyder deres produktioner i byen: "Hannibal", "Suits" og dele af "Prison Break" m.fl. Toronto International Film Festival afholdes i byen, og det bringer mange branchefolk til byen. 

Toronto, Vancouver og Montréal er centre for tv-produktion i Canada.

Dansk kirke 
Toronto er hjemsted for en dansk kirke.

Referencer

Eksterne henvisninger 

 toronto.ca, Officielle website
Oahu

Oahu er den tredjestørste ø i Hawaiiøgruppen, USA, men har det største befolkningstal i staten Hawaii.

Byen Honolulu og den amerikanske flådebase Pearl Harbor er beliggende på øen der er på cirka 1.570 kvadratkilometer.

Øen er hjemsted for nogle af USAs mest berømte strande, heriblandt Waikiki Beach. På nordsiden af øen ligger byen, Hale'iwa, som er et paradis for surfere. Hvert år afholdes den berømte surf-konkurrence "Billabong Pipeline Masters", som tiltrækker tusindvis af surfentuitaster.

Kultur 
 Den amerikanskproducerede tv-serie Lost filmes på Oahu.

Øer i Hawaii
Ås

Ås har flere betydninger:

Stednavne 
 Ås (herregård) – en herregård i Tårs Sogn
 Ås (Skjoldborg Sogn) – en bebyggelse og et ejerlav i Skjoldborg Sogn, Thisted Kommune
 Ås (Søvind Sogn) – en bebyggelse og et ejerlav i Søvind Sogn, Horsens Kommune
 Ås (Faxe Kommune) – en bebyggelse og et ejerlav i Sønder Dalby Sogn og Øster Egede Sogn – Faxe Kommune

 Ås, Norge – en kommune og by i Akershus, Norge
 Ås, Sør-Trøndelag – en landsby i Tydal kommune i Sør-Trøndelag, Norge
 Ås – svensk navn for Harju kvarteret i Helsinki, Finland
 Ås Herred (Ås härad) – herred i Västergötland i Sverige

Andet 
 Ås (geologi) – en langstrakt bakke
 Jyske Ås – et bakkeområde i Vendsyssel
 Ås (konstruktion) – en vandret langsgående bærende tagbjælke
 Ås (landbrug) – en underinddeling af vangene/markerne i en bymark
Zink (flertydig)

Zink har flere betydninger:

 Zink – et grundstof.
 Zink (musikinstrument) – et musikinstrument.
 Sinke (træ)